b'\n_START_ARTICLE_\nCircuit de Spa-Francorchamps\n_START_PARAGRAPH_\nCircuit de Spa-Francorchamps je znamenito belgijsko dirkali\xc5\xa1\xc4\x8de, prizori\xc5\xa1\xc4\x8de tradicionalnih dirk za Veliko nagrado Belgije in 24 ur Spaja, vzdr\xc5\xbeljivostne dirke. Je eno za dirka\xc4\x8de najte\xc5\xbejih dirkali\xc5\xa1\xc4\x8d na svetu, predvsem zaradi svoje hitre, hribovite in zavite narave. Vsebuje tudi enega najslavnej\xc5\xa1ih in najnevarnej\xc5\xa1ih ovinkov na svetu, sloviti ovinek Eau Rouge. Spa je najljub\xc5\xa1e dirkali\xc5\xa1\xc4\x8de mnogih dirka\xc4\x8dev ter gledalcev Formule 1. _NEWLINE_Staro trikotno 15 kilometersko dirkali\xc5\xa1\xc4\x8de, ki je potekalo na javnih cestah med vasmi Francorchamps, Malmedy in Stavelot, \xc5\xbee dolgo ni ve\xc4\x8d v uporabi, le po majhnem delu starega je speljan tudi del novega 6.9 kilometerskega dirkali\xc5\xa1\xc4\x8da. Zgrajeno je bilo zaradi vse vi\xc5\xa1jih varnostnih standardov, ki jih zahteva Formula 1. Zelo redko se zgodi, da je dirka na tem dirkali\xc5\xa1\xc4\x8du dolgo\xc4\x8dasna, velikokrat pa jo je popestrilo tudi vreme. Namre\xc4\x8d hitro se lahko spreminja in tako je mo\xc5\xbenost de\xc5\xbeja razmeroma velika. Tudi ni redko, da de\xc5\xbeuje le na delu steze, drug del pa je \xc5\xa1e obsijan s soncem. Zaradi novih stro\xc5\xbejih toba\xc4\x8dnih zakonov je bila dirka v sezoni 2006 izpadla iz koledarja Formula 1, toda vrnila se je \xc5\xbee v sezoni 2007.'